Διαμαρτυρία με αφορμή την ένοπλη επίθεση εναντίον της διμοιρίας στα γραφεία του ΠΑΣΟΚ στην οδό Χαριλάου Τρικούπη, πραγματοποίησαν το βράδυ της Πέμπτης αστυνομικοί των ΜΑΤ.

Περίπου 300 αστυνομικοί συγκεντρώθηκαν έξω απο τις εγκαταστάσεις των ΜΑΤ στο Γουδή, κρατώντας πανό με σύνθημα "οι αστυνομικοί στο απόσπασμα". Στην συνέχεια, πραγματοποίησαν πορεία μέχρι το υπουργείο Προστασίας του Πολιτη, όπου παρέμειναν για αρκετή ώρα με αναμμένα κεριά, στην μνήμη των συναδέλφων τους που έχασαν την ζωή τους εν ώρα υπηρεσίας.

Οι αστυνομικοί παρέδωσαν ψήφισμα με τα αιτήματα τους στην ηγεσία του υπουργείου, με το οποίο, εκτός των άλλων, ζητούν να αλλάξει ο τρόπος φύλαξης των σταθερών στόχων.

Το παρών στην εκδήλωση έδωσε και ο αντιπρόεδρος της ΝΔ, 'Αδωνις Γεωργιάδης.

Οι συγκεντρωθέντες αποχώρησαν απο το υπουργείο, λίγο μετά τις 9 το βράδυ.

Συμμετείχα στην πορεία διαμαρτυρίας των Αστυνομικών μας κατά της Τρομοκρατίας και της βίας κατά των Αστυνομικών φρουρών. Όλοι μαζί τους pic.twitter.com/6j6m1dUVH3 — Άδωνις Γεωργιάδης (@AdonisGeorgiadi) November 9, 2017

Πηγή Φωτό: Intimenews